RÓZSAFÜZÉR SZPOTT

•	IDŐSEKNEK SZÓLÓ: Megoldatlannak tűnő problémákkal néz szembe? Egyedül van? Nem látja a fényt az alagút végén? Úgy érzi elfáradt, nem tud imádkozni? Netán az idős korral járó nehézségekkel küzd? Van megoldás! Minden nap háromszor veheti kézbe a Rózsafüzérét, közösségben imádkozhat, kérhet vigaszt és anyai támogatást Máriától. Mikor? Délelőttönként negyed tíztől, délután három, illetve öt órától. Mit kell tenni? Jelen lenni! A többi kegyelem!
•	FIATALOKNAK SZÓLÓ: Fiatal vagy? Nem érted, hogy miért morzsolják a templomban az idősek nap mint nap a rózsafüzért? Úgy gondolod, messze áll tőled, ez csak az öregeknek való? Netán soha nem vetted még kézbe? Nem is tudod, hogy kell végezni? Ha ezek a kérdések foglalkoztatnak, kapcsold be a rádiót délelőttönként negyed tízkor, délután három, illetve öt órakor. Ha teheted, ülj le a nagyszülőd mellé és imádkozz vele. Hívunk és várunk, mert hisszük, hogy a te szívedet is megérintheti. Velünk tartasz? 

REFLEKTORFÉNYBEN ISTENNEL
Tudtad? A reflektorfényben lévő emberek értékesek, meg lehet ölelni őket, lehet kérdezni tőlük Ugyanolyanok, mint én vagy te. Sőt, sokan közülük Istennel együtt állnak a reflektor mögött. Nem megszólíthatatlanok. Örömmel tesznek tanúságot hitükről. Nem hiszed? Győződj meg róla! Hogyan? Minden hónap második hétfőjén, este nyolc órakor kapcsold be a rádiót, hallgasd meg élettörténetüket és vigyél el magaddal egy-egy gondolatot, érzést vagy szót. Amolyan Lackfiasan: 
Szüld meg újra a világot,
Érezd bőrét bőrödön,
Felrobbantja pillantásod,
Nem marad itt kő kövön.